Ribuan terima kasih kepada semua pemain Futsal MKFC yang menghadirkan diri semalam menjalani latihan pertama selepas berehat seketika pada bulan Ramadhan yang lalu..
Terdapat juga beberapa pemain seperti Fathil Asri, Hafiz Johari, yang tidak menghadirkan diri kerana masing-masing masih lagi bercuti sempena Aidilfitri..kelibat penyerang bermulut laser juga, Wan Faizal juga tidak kelihatan, dikatakan diarah membuat liputan sebuah majlis malam semalam.
Namun, semua itu tidak membantutkan sesi latihan malah ia masih berjalan seperti biasa malah latihan semalam turut diserikan dengan kemunculan semula pemain serba boleh MKFC, Zulhanifa Sidek dan pemain baru, Lee.
Dalam perlawanan latihan semalam antara pasukan jersi kuning dan merah, pasukan jersi Kuning yang diketuai oleh Azran diperkuatkan dengan kehadiran Zulhanifa yang bertindak sebagai perancang..Meskipun tanpa ayam tambatan mereka, Wan Faizal namun ia tidak mencacatkan rentak permainan mereka malah boleh dikatakan lebih baik daripada dulu dengan gerakan yang lebih kemas..hairan juga dilihat prestasi pasukan jersi kuning yang memuncak naik..
Awal permainan, gelanggang dikuasai oleh pasukan Azran yang menyerang bertubi-tubi dengan formula serangan dijana oleh Isma dan Zulhanifa dan berjaya mendahului sebanyak 4 gol tanpa balas..bagai terlena daripada tidur, pasukan merah diketuai Bob bangkit menjaring gol demi gol hasil gerakan berbahaya penyerang profilik mereka, Pokne yang dibantu oleh Ishak, Zaidi dan Hafiz..
Usah ditanya mengenai pasukan yang mana menang semalam kerana ia tidak penting..apa yang pasti, pasukan MKFC semakin melangkah mahu dengan rentak permainan yang lebih kemas..mungkin setelah beberapa sesi latihan dan beberapa siri perlawanan persahabatan, MKFC bersedia untuk turun semula menyertai sebarang kejohanan..
Tahniah semua..